b'\n_START_ARTICLE_\nZra\xc4\x8dna luka Lisabon\n_START_SECTION_\nNovi terminal\n_START_PARAGRAPH_\nZra\xc4\x8dna luka je sada u potpunosti u urbanom okru\xc5\xbeenju i kao jedna od rijetkih aerodroma u Europi nalazi se unutar velikog grada. To je dovelo do nacionalne rasprave o tome ho\xc4\x87e li se zadr\xc5\xbeati sada\xc5\xa1nji polo\xc5\xbeaj ili \xc4\x87e se izgraditi nova zra\xc4\x8dna luka \xc5\xa1to je na kraju i prevladalo. Kao prva lokacija za izgradnju nove zra\xc4\x8dne luke izabrano je malo mjesto Ota, 50 km sjeverno od Lisabona. _NEWLINE_2007. nezavisna studija koordinirana od strane Portugalske Industrijske konfederacije (CIP) predlo\xc5\xbeila je pokrajinu Alcochete kao alternativnu lokaciju. Podru\xc4\x8dje je trenutno pogon za vojni trening ali je dogovoreno premje\xc5\xa1tanje vojske na drugu lokaciju. I u drugoj ugovorenoj vladinoj studiji koju je vodio Nacionalni laboratorij gra\xc4\x91evinarstva (LNEC) zaklju\xc4\x8deno je krajem 2007.  kako je Alcochete najbolji polo\xc5\xbeaj. _NEWLINE_Odabir Alcochetea je objavljen 10. sije\xc4\x8dnja 2008., nakon vi\xc5\xa1e od 35 godina od pokretanja istra\xc5\xbeivanja. Portugalski premijer Jos\xc3\xa9 S\xc3\xb3crates najavio je Alcochete kao preliminarni izbor, koji \xc4\x87e u\xc4\x87i u svoju zavr\xc5\xa1nicu nakon javnih konzultacija. Lokaciju Alcochetea kao budu\xc4\x87i Lisabonski Aerodrom potvrdila je portugalska vlada 8. svibnja 2008.\n_START_SECTION_\nPrivremeno rje\xc5\xa1enje\n_START_PARAGRAPH_\nU studenom 2006., tvrtka ANA Aeroportos de Portugal koja upravlja aerodromom , najavila je plan pro\xc5\xa1irenja za pojedine aerodromske strukture, kako bi se odgovorilo na trenutne trendove rasta putni\xc4\x8dkog prometa i mogu\xc4\x87nost kori\xc5\xa1tenja punog kapaciteta aerodroma, sve dok se nova me\xc4\x91unarodna zra\xc4\x8dna luka Lisabon ne zavr\xc5\xa1i 2017. godine._NEWLINE_Ovaj plan uklju\xc4\x8duje izgradnju Terminala 2 (koji je zavr\xc5\xa1en i koristi se od kolovoza 2007.) i \xc5\xa1irenje glavnog terminala s novim izlazima za putnike, novim avio-mostovima i parkirnim pozicijama. Planira se i efikasnije kori\xc5\xa1tenje trenutno postoje\xc4\x87ih struktura kao i nova stanica podzemne \xc5\xbeeljeznice. Plan bi trebao biti dovr\xc5\xa1en do 2010. godine._NEWLINE_Trenutno se Terminal 2 koristi za doma\xc4\x87e redovne letove dok glavna zgrada (sada ozna\xc4\x8dena kao Terminal 1) prima sve me\xc4\x91unarodne redovne i \xc4\x8darter letove. Za kori\xc5\xa1tenje Terminal 2 kao terminala za niskotarifne avio tvrtke, kako je to bilo navedeno u medijima, nije donesena stvarna odluka.'